b"\n_START_ARTICLE_\nSpusti me k sebi\n_START_SECTION_\nVsebina\n_START_PARAGRAPH_\nMarca 1983 je v bolni\xc5\xa1nico v Los Alamos pripeljan hudo po\xc5\xa1kodovan mo\xc5\xa1ki. Neimenovan detektiv ga sku\xc5\xa1a izpra\xc5\xa1ati o nedavnem umoru, ko ga pokli\xc4\x8dejo po telefonu, da je pri\xc5\xa1la po\xc5\xa1kodovan\xc4\x8deva h\xc4\x8derka. Medtem ko se pogovarja po telefonu, mo\xc5\xa1ki sko\xc4\x8di skozi okno in za sabo pusti sporo\xc4\x8dilo ''\xc5\xbeal mi je Abby''._NEWLINE_Dva tedna prej, nesre\xc4\x8den in osamljen 12 letni de\xc4\x8dek Owen, ki trpi zaradi lo\xc4\x8ditve star\xc5\xa1ev, sre\xc4\x8da deklico Abby in starej\xc5\xa1ega mo\xc5\xa1kega Thomasa, ki sta se preselila v sosednje stanovanje. Owen neke no\xc4\x8di sre\xc4\x8da Abby boso na snegu in jo vpra\xc5\xa1a \xc4\x8de jo ne zebe, kar Abby zanika. Owen in Abby se kmalu spoprijateljita in se za\xc4\x8dneta sporazumevati z Morsejevo abecedo skozi zid. V \xc5\xa1oli so\xc5\xa1olec Kenny s prijateljema Donaldom in Markom, ves \xc4\x8das ustrahuje Owena. Owen o tem doma mol\xc4\x8di, vendar pove Abby, ki ga spodbuja k uporu._NEWLINE_Thomas umori nekega mo\xc5\xa1kega, da bi dobil kri vendar se mu ta razlije. La\xc4\x8dna Abby tako napade soseda Jacka in mu spije kri, kar pomeni da je vampirka. Ko sku\xc5\xa1a Thomas naslednji dan ubiti novo \xc5\xbertev se po\xc5\xa1koduje in ga odpeljejo v bolni\xc5\xa1nico, kar je bilo videno na za\xc4\x8detku filma._NEWLINE_Ko Abby izve kaj se je zgodilo, spleza po stavbi do okna sobe, kjer je Thomas. Slednji odpre okno in Abby mu spije kri, nato pa Thomas pade mrtev skozi okno. To no\xc4\x8d Abby zbudi Owena in ga prigovarja naj jo spusti not. Abby pre\xc5\xbeivi no\xc4\x8d v njegovi postelji in se strinja da postane njegova punca. Naslednji dan se Owenov razred odpravi drsat na reko. Ko Kenny sku\xc5\xa1a ponovno ustrahovati Owena, ga ta udari z \xc5\xbeelezno palico in mu po\xc5\xa1koduje uho, zaradi \xc4\x8desar za\xc4\x8dne Kenny kri\xc4\x8dati od bole\xc4\x8dine. V istem trenutku, nekaj u\xc4\x8dencev opazi Jackovo truplo, ki ga je Thomas pred dnevi odvrgel v rek. Zraven trupla je \xc5\xa1e Thomasova torba_NEWLINE_Ko Owen kasneje sre\xc4\x8da Abby, \xc5\xbeeli z njo skleniti krvno zavezni\xc5\xa1tvo zato se ure\xc5\xbee po prstu. Takrat se Abby ne more nadzorovati in Owen ugotovi, da je vampirka. Ker ne \xc5\xbeeli po\xc5\xa1kodovati Owena, napade \xc5\xbeensko z imenom Virginia. Virginiin fant Larry je pri\xc4\x8da napadu in pokli\xc4\x8de re\xc5\xa1ilca, ter sledi Abby. Tisto no\xc4\x8d Abby prizna Owenu, da je vampirka in da Thomas ni bil njen o\xc4\x8de. Owen najde njeno fotografijo z Thomasom, ko je bil \xc5\xa1e de\xc4\x8dek. Ko se je Thomas postaral, se je predstavljal kot Abbyin o\xc4\x8de, ker se slednja ni nikoli postarala._NEWLINE_Naslednje jutro v bolni\xc5\xa1nici, medicinska sestra najde Virginio, kako si pije kri iz lastnega zapestja, saj jo je Abby spremenila v vampirko. Ko posije sonce, se Virginia v\xc5\xbege in z njo celo nadstropje._NEWLINE_Owen se zmuzne k Abby in prespi pri njej. Zjutraj v Abbyino stanovanje pride detektiv, ki jo najde v spancu. Ko se Abby zbudi ga ubije in mu spije kri. Detektiv prosi Owena za pomo\xc4\x8d, vendar mu ta ne \xc5\xbeeli pomagati. Abby pove Owenu, da mora zapustiti mesto. Poljubita se in Owen s solzami spremlja kako Abby vstopi v taksi in se odpelje._NEWLINE_Med uro plavanja, se Kenny, z njegovim starej\xc5\xa1im bratom Jimmy in prijateljema sku\xc5\xa1a ma\xc5\xa1\xc4\x8devati Owenu zaradi po\xc5\xa1kodbe u\xc5\xa1esa. Owena obkolijo in Jimmy mu pove, da \xc4\x8de je zmo\xc5\xbeen pod vodo biti tri minute, ga bo porezal po licu, \xc4\x8de ne pa mu bo iztaknil oko. Jimmy tako potopi Owena pod vodo. \xc4\x8cez minuto Kenny in njegova prijatelja prosita Jimmya da preneha, vendar jih on besen zavrne. Nato neznana sila napade vse \xc5\xa1tiri in Owen se dvigne na povr\xc5\xa1je, kjer opazi Abby._NEWLINE_Owen se nato odlo\xc4\x8di, da bo zapustil mesto z vlakom. V zadnjem prizoru Owen poje nekaj bonbonov, ki sta si jih med filmom delila za Abby."